CELEX: 32019R0370
Language: sl
Date: 2019-03-07 00:00:00
Title: Izvedbena uredba Komisije (EU) 2019/370 z dne 7. marca 2019 o spremembi Uredbe Komisije (ES) št. 1635/2006 o določitvi podrobnih pravil za uporabo Uredbe Sveta (EGS) št. 737/90 zaradi izstopa Združenega kraljestva Velika Britanija in Severna Irska iz Unije (Besedilo velja za EGP.)

8.3.2019   
               
               
                  SL
               
               
                  Uradni list Evropske unije
               
               
                  L 68/1
               
            
         IZVEDBENA UREDBA KOMISIJE (EU) 2019/370
         z dne 7. marca 2019
         o spremembi Uredbe Komisije (ES) št. 1635/2006 o določitvi podrobnih pravil za uporabo Uredbe Sveta (EGS) št. 737/90 zaradi izstopa Združenega kraljestva Velika Britanija in Severna Irska iz Unije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 733/2008 z dne 15. julija 2008 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil (1), in zlasti člena 4 Uredbe,
         ob upoštevanju naslednjega:
         
                     (1)
                  
                  
                     Združeno kraljestvo Velika Britanija in Severna Irska (v nadaljnjem besedilu: Združeno kraljestvo) je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se za Združeno kraljestvo prenehata uporabljati z dnem začetka veljavnosti sporazuma o izstopu, sicer pa dve leti po uradnem obvestilu, torej od 30. marca 2019 naprej, razen če Evropski svet po dogovoru z Združenim kraljestvom soglasno sklene, da se to obdobje podaljša. Združeno kraljestvo bo tedaj postalo tretja država.
                  
               
                     (2)
                  
                  
                     Uredba Komisije (ES) št. 1635/2006 (2) določa podrobna pravila za uporabo Uredbe Sveta (EGS) št. 737/90 (3) o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil.
                  
               
                     (3)
                  
                  
                     Ker je bila Uredba (EGS) št. 737/90 večkrat spremenjena, je bila razveljavljena z Uredbo (ES) št. 733/2008.
                  
               
                     (4)
                  
                  
                     Uredba (ES) št. 733/2008 določa najvišje dovoljene stopnje radioaktivnosti nekaterih kmetijskih proizvodov s poreklom iz tretjih držav. Določa tudi, da morajo države članice izvajati preverjanja takih kmetijskih proizvodov, da se zagotovi njihova skladnost s stopnjami radioaktivnosti iz navedene uredbe, preden se proizvod sprosti v prost pretok.
                  
               
                     (5)
                  
                  
                     Uredba (ES) št. 1635/2006 od držav članic zahteva, da zagotovijo, da pristojni organi tretjih držav, ki jih je prizadela nesreča v Černobilu, izdajajo izvozna potrdila, ki potrjujejo, da proizvodi, ki jih spremljajo, ne presegajo najvišjih dovoljenih ravni iz Uredbe (ES) št. 733/2008. Zadevne tretje države so navedene v Prilogi II k Uredbi (ES) št. 1635/2006.
                  
               
                     (6)
                  
                  
                     Usedanje radioaktivnega cezija po nesreči v jedrski elektrarni Černobil 26. aprila 1986 je prizadelo veliko tretjih držav. Usedanje je prizadelo nekatera območja Združenega kraljestva. Ker je razpolovna doba cezija-137 približno 30 let, se radioaktivna kontaminacija zmanjšuje počasi.
                  
               
                     (7)
                  
                  
                     Določeni kmetijski proizvodi s poreklom iz Združenega kraljestva, ki jih je prizadela nesreča v Černobilu, bi bili lahko še vedno kontaminirani z radioaktivnim cezijem.
                  
               
                     (8)
                  
                  
                     Ko se zakonodaja Unije preneha uporabljati za Združeno kraljestvo in v njem, bo treba kmetijske proizvode s poreklom iz Združenega kraljestva preveriti z vidika radioaktivne kontaminacije, preden se dovoli njihov vnos v Unijo.
                  
               
                     (9)
                  
                  
                     Prilogo II k Uredbi (ES) št. 1635/2006 bi bilo zato treba spremeniti, da se vključi Združeno kraljestvo.
                  
               
                     (10)
                  
                  
                     Ob upoštevanju nujnosti, ki je povezana z okoliščinami izstopa Združenega kraljestva iz Evropske unije, je treba omogočiti takojšnjo uporabo ukrepov iz te uredbe. Zato bi morala ta uredba začeti veljati na dan objave v Uradnem listu Evropske unije.
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            V Prilogi II k Uredbi (ES) št. 1635/2006 se doda naslednji vnos:
            
               „Združeno kraljestvo Velika Britanija in Severna Irska“.
            
         
         
            Člen 2
            Začetek veljavnosti in obdobje uporabe
            Ta uredba začne veljati na dan objave v Uradnem listu Evropske unije.
            Uporablja se od dneva, ki sledi dnevu, ko se pravo Unije preneha uporabljati za Združeno kraljestvo in v njem v skladu s členom 50(3) Pogodbe o Evropski uniji.
            Vendar se ta uredba ne uporablja v katerem koli od naslednjih primerov:
            
                        (a)
                     
                     
                        do tega datuma je začel veljati sporazum o izstopu, sklenjen z Združenim kraljestvom v skladu s členom 50(2) Pogodbe o Evropski uniji;
                     
                  
                        (b)
                     
                     
                        sprejeta je bila odločitev o podaljšanju dveletnega obdobja iz člena 50(3) Pogodbe o Evropski uniji.
                     
                  
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 7. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 201, 30.7.2008, str. 1.
         
            (2)  Uredba Komisije (ES) št. 1635/2006 z dne 6. novembra 2006 o določitvi podrobnih pravil za uporabo Uredbe Sveta (EGS) št. 737/90 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil (UL L 306, 7.11.2006, str. 3).
         
            (3)  Uredba Sveta (EGS) št. 737/90 z dne 22. marca 1990 o pogojih, ki urejajo uvoz kmetijskih proizvodov, ki izvirajo iz tretjih držav po nesreči v jedrski elektrarni Černobil (UL L 82, 29.3.1990, str. 1).